Ελλάς Ελλάς… ο θάνατος νικήθηκε

Το βλέμμα που την ψυχή κερδίζει και την αλήθεια ξεγυμνώνει μονομιάς

Υγραίνεται από την τόση ομορφιά της .

Το δέος που μπροστά του ο άνθρωπος λυγίζει

Βαθιά φωλιάζει στη καρδιά μη μπορώντας να αντισταθεί στην τόση ομορφιά της .

Η χώρα της ψυχής και της ύπαρξης ήξερε

Να υγραίνει το βλέμμα και να γεμίζει την καρδιά με δέος .

Δέος θεόσταλτο με μαγικές δυνάμεις .

Ελλάς χώρα μοναδική που όλοι υποκλίνονται στο μεγαλείο σου .

Χώρα σταθμός για την ψυχή και την καρδιά,

Ακόμα και όταν ο θάνατος κερδίζει μια μια τις μάχες

Και όμως ο θάνατος, ο ισχυρότερος όλων, που τα πάντα λυγίζει νικήθηκε από την δύναμη της .

Έπαιξε και έχασε θαμπωμένος από την ομορφιά της .

Περπατάς στους δρόμους της, αέρας γιατρικό για τις πληγές σου.

Πληγές νωπές , καινούργιες και παλιές γιατρεύονται στην χωρά αυτή.

Χώρα των ονείρων και των βαλσάμων.

Πόση περηφάνια μπορεί να γεμίσει κανείς που ζει στην αγκαλιά σου.

Μια αγκαλιά ανάσα και παλμός για κάθε στιγμή με μάτια ανοιχτά ,

Μάτια που κλείνουν μόνο για να ονειρευτούν την εικόνα της χώρας

Που προσφέρει ευτυχία ακόμα και κάτω από τα συντρίμμια .

Ως και τα συντρίμμια του πιο μελαγχολικού τοπίου

Παραδέχονται ότι μπορούν να ξαναζωντανέψουν από την τόση ομορφιά σου Ελλάς...

Ο Ηλιός περήφανος για την χώρα αυτή ,ξάγρυπνος φρουρός

Ορκίζεται ότι είναι χώρα ευλογημένη.

Χώρα της καρδιάς , της ψυχής και των ονείρων

Που όμοια γη με εσένα δεν υπάρχει

Μην φοβάσαι ούτε τις μεγαλύτερες συμφορές

Ακόμα και ο θάνατος νικήθηκε .

 ΑΓΑΠΗ ΣΙΔΗΡΟΠΟΥΛΟΥ

 Ελλάς Ελλάς… ο θάνατος νικήθηκε ,

 *Αφιερωμένο στην Ελληνογαλλική σχολή Eυγένειος Ντελακρουά, το σχολείο-σταθμό της ζωής μου που το αγάπησα όσο τίποτα άλλο*